นายกรัฐมนตรี ขับเคลื่อนกลยุทธ์ 3 แกนหลัก ยกระดับความรุ่งเรือง สร้างอนาคตไทยให้ก้าวหน้า
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวในการเป็นประธานในงานและกล่าวปาฐกถาพิเศษ ในหัวข้อ “Accelerating Thailand (พลิกโฉมประเทศไทย)” โดยนำหลักการ ทำให้สำเร็จคือ การทำสิ่งต่างๆ ให้เกิดขึ้นจริงให้ได้และเตรียมประเทศให้พร้อมสำหรับอนาคต มาเป็นแนวทางทำงาน พุ่งเป้ายกระดับความมั่งคั่งของทั้งประเทศ กระจายความเจริญรุ่งเรืองทุกพื้นที่ สร้างความกินดีอยู่ดีให้กับประชาชน โดยขับเคลื่อนกลยุทธ์ 3 แกนหลักคือ โครงสร้างพื้นฐานที่สำคัญของประเทศ อุตสาหกรรมยานยนต์ไฟฟ้าและการเกษตรสมัยใหม่ เพื่อสร้างรายได้ที่มั่นคงในระยะยาวของเกษตรกร จะเร่งนำเทคโนโลยี งานวิจัย และนวัตกรรม มาใช้ในการปรับโครงสร้างการผลิต และภาคการธนาคาร จะเป็นหนึ่งในเครื่องมือที่สำคัญที่สุด ที่ช่วยเพิ่มความสามารถให้กับประชาชน ทั้งนี้ แม้ว่าที่ผ่านมา ประเทศไทยต้องเจอโรคระบาดร้ายแรง แต่ต้องเดินหน้าไปสู่เป้าหมาย พร้อมขอบคุณทุกคนที่ร่วมมือและเสียสละเพื่อประโยชน์ของประเทศ เชื่อมั่นว่า โครงการต่างๆ ภายใต้กลยุทธ์ 3 แกน จะช่วยยกระดับสวัสดิการของประชาชน และทำให้ประเทศไทยของเราอยู่บนเส้นทางที่ถูกต้อง สำหรับทศวรรษข้างหน้านายกรัฐมนตรี ยังกลาวย้ำว่า พยายามบริหารจัดการขั้นตอนกระบวนการต่างๆ บางครั้งอาจมีอุปสรรค มีเสียงวิพากษ์วิจารณ์ แต่ขอให้ดูผลลัพธ์ที่โครงการต่างๆ เกิดขึ้นได้จริง ให้คำมั่นมุ่งมั่นไปกับการทำงานใหญ่ให้กับประเทศ ทำให้เกิดขึ้นจริงให้ได้และเตรียมประเทศให้พร้อมสำหรับอนาคต